**05.03.2024.**

**E-pasta nosaukums**

Informācija līgumpartneriem par manipulāciju saraksta izmaiņām no 01.03.2024.

**E-pasta teksts**

Nacionālais veselības dienests (turpmāk – Dienests) informē, ka ir veikta manipulāciju saraksta pārskatīšana un grozījumu sagatavošana – aktualizētais manipulāciju saraksts stājas spēkā ar 01.03.2024. Dienests skaidro, ka saskaņā ar Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – Noteikumu) 2.14. punktu Dienests sagatavo manipulāciju sarakstu, kuru saskaņā ar Noteikumu Nr.555 154.7.punktu saskaņo ar Veselības ministriju. Savukārt līgumos par veselības aprūpes pakalpojumu sniegšanu un apmaksu noteikts, ka Dienesta pienākums ir informēt līgumpartnerus par izmaiņām manipulāciju sarakstā, lai līgumpartneri šo informāciju ņemtu vērā līgumu izpildē.

Aktualizētā manipulāciju saraksta versija pievienota vēstules pielikumā un publicēta Dienesta tīmekļvietnes [www.vmnvd.gov.lv](http://www.vmnvd.gov.lv) sadaļā “Profesionāļiem” – “Pakalpojumu tarifi”. Tāpat šajā tīmekļvietnes sadaļā ir pieejamas vēsturiskās manipulāciju saraksta versijas un informācija par visām veiktajām izmaiņām – failā “Manipulāciju saraksta izmaiņu reģistrs”.

veiktajām izmaiņām – failā “Manipulāciju saraksta izmaiņu reģistrs”.

Dienests informē, ka daļa plānotās manipulāciju saraksta izmaiņas ir saistītas ar redakcionālām izmaiņām manipulāciju nosaukumos un apmaksas nosacījumos, lai tiktu veikta korekta to pielietošana un novērstu neefektīvu valsts budžeta izlietojumu.

Izveidotas jaunas statistikas manipulācijas transplantācijai, kuru apmaksa tiks veikta metodiskā līguma ietvaros. Papildus tam veikts manipulāciju pārrēķins neiroķirurģijā un otrinolaringoloģijā, lai pakalpojumu izmaksas atbilstu to faktiskajām izmaksām.

No 2024. gada 1. marta pacientiem ar diagnozi J96 no valsts budžeta līdzekļiem tiek apmaksāta ogļskābās gāzes adsorbcijas filtra izmantošana un pacientiem ar diagnozi R65.1 citokinīnu adsorbcijas filtra lietošana.

Dienests veicis pārrēķinu rutēnija aplikatora implantēšanai acs melanomas ārstēšanai un izveidojis jaunu manipulāciju aplikatora eksplantēšanai.

Rehabilitācija pacientiem ar muguras smadzeņu šķērsbojājumu (spinālie pacienti) no 2024. gada 1. marta no valsts budžeta līdzekļiem tiks apmaksātā traheostomas aprūpe, izgulējumu un hronisku brūču aprūpe un perorāli lietojamu papildus medicīniskais uzturs (manipulācijas 60491, 60492, 60493, sīkāka informācija pievienota pielikumā).

Dienests informē, ka, lai miega izmeklējumi tiktu veikti jēgpilni un valsts budžeta līdzekļi tiktu izlietoti efektīvi, uz poligrāfiju drīkst nosūtīt arī endokrinologs un kardiologs, bet uz polisomnogrāfiju un multiplo miega latentuma testu – pediatrs, neirologs un bērnu neirologs, ievērojot pakalpojuma nosūtīšanas kārtību.

Lai uzlabotu pakalpojuma kvalitāti bērniem ar autiska spektra traucējumiem, tika izveidota jauna manipulācija 13127 *Psihiatra vizīte AST agrīnās intervences kursa dinamiskās novērošanas ietvaros* (tarifs 34.91 euro).

Jautājumu gadījumā par izmaiņām Dienests lūdz sazināties ar Līgumpartneru departamenta nodaļām.

